AVASTUSRETKED JUMALA SÕNAS
Tere! Mina olen Rory Kaye.
Meil on käsil Piibli uurimise sari, mis on kestnud juba mitu aastat
pealkirjaga "Avastusretked Jumala sõnas."
Kogeme seiklusi, kui uurime Piiblit ja elame Jumala põhimõtete järgi.
Püüan alati jagada tunnistusi
ning tänases saates olevad lood on dramaatilisemad kui iial varem.
Teemaks on nimelt surnust ülestõusnud inimesed
nii Piiblis kui ka meie ajal.
Hakkame siis kohe pihta!
Johannese 11 kirjeldatakse,
kuidas Jeesus äratas Laatsaruse surnust üles.
Hiljem näeme ka, kuidas apostlid äratavad surnuid üles.
Üht sellist juhtumit kirjeldatakse Apostlite teod 20.
Paulus äratab üles noore Eutühhose, kes jäi pika jutluse ajal magama.
See on julgustuseks pika jutuga jutlustajatele.
Küll Jumal elustab inimesed,
kes sinu jutluse ajal magama jäävad ja aknast alla kukuvad!
Vähemalt nii juhtus Paulusega.
Nüüd loeme Apostlite tegude 13,
kus seletatakse Jeesusega juhtunut ning mida Tema tegi.
Apostlite tegude 13:30-31 ütleb: "Jumal aga äratas ta surnuist üles.
Ta oli palju päevi (täpsemalt 40 päeva) nähtav neile,
kes koos temaga olid tulnud Galileast üles Jeruusalemma."
Räägime Jeruusalemma üles minekust,
sest Jeruusalem asub kõrges ja mägises kohas.
Galilea on maa põhjaosas.
Apostlite teod 13:31: "Needsamad on nüüd tema tunnistajad rahva ees."
Umbes 500 inimest nägid ülestõusnud Jeesust.
Paulus ütles 1. Korintose 15,
et kui me ei tunnista Jeesuse ülestõusmist,
siis mis on meie usu aluseks?
Me kõik loodame ju saada Jumalalt kirgastatud ihud ja pääste
ning usume, et Kristuses surnud äratatakse üles.
Kohtume temaga õhus ja saame igavese elu.
Kogu meie sõnum ja usk on seotud ülestõusmisega.
Nüüd tahan rääkida tänapäeva ülestõusmistest.
Mul on sõber, kellega koos oli au jutlustada ja aega veeta.
Teda tuntakse ka kui taevast meest.
Taisto-nimeline soomlane tõi vend Yuni Soome.
Ta on abistanud vend Yuni tema sõnumi levitamisel.
Yun on näinud inimesi, kes tõusid surnust üles.
Hiinas kohtasin teisigi, kes sama tunnistasid.
Mosambiigis kohtusin isikuga, kes nägi 6 inimese surnust tõusmist.
Nemad palvetasid kahe inimese eest ning teised ülejäänute eest.
Kokku 6 inimest.
Olen teeninud 70 maal
ja 11 maal kohtasin inimesi, kes nägid surnuid üles tõusmas.
Täna tahan jagada isiklikke tunnistusi, sest need on mulle kõige tuttavamad.
Alustame sellest, mis juhtus Floridas 9.12.1977.
Lõpetasin just kooli, kus sain väljaõppe teenistuseks.
Pärast pidu, mis kujunes 3-tunniseks palveõhtuks,
olime teel koju, kui nägin vilkuvate tuledega autot.
Küsisin Jumalalt, kas peaksin appi minema.
Ma ei saanud vastust, kuid tundsin vaimus soovi aidata.
Filipi 2:13 ütleb, et Jumal annab meile sellised soovid.
Nii kuulasin Jumala antud tunnetust, et pakkuda abi
ning peatusin, et küsida, kas saan kuidagi aidata.
Mehe rikkis auto seisis tee ääres, tuled vilkusid ja ta ütles:
"Keegi ei saa aidata, mu naine suri ära.
Kiirabi ei jõudnud õigeks ajaks, seega pole enam midagi teha."
Mina palusin luba naise eest palvetada.
Ta vaatas mind nagu oleksin tulnukas Marsilt,
kuid andis siiski loa.
Astusin majja sisse ja tundsin end nagu filmis.
Ma polnud seal kunagi käinud, kuid teadsin, kuhu minna.
Usun, et vahel inglid juhivad nähtamatult me samme.
Astusin tuppa ja naine lamas surnult voodis.
Toa nurgas istus palvetav mees, üks piiblikooli köögitööline.
Ta nägi kõike toimuvat ja hiljem rääkis sellest 500 inimesele.
Läksin tuppa sisse ega teadnud, mida teha.
Olin väga noor kristlane, just piiblikooli kiirkursuse lõpetanud.
Panin naisele käed peale ja palvetasin.
Püha Vaim puudutas teda väeliselt.
Ta tõusis voodist üles,
pesi oma nägu ja tegi kiirabitöötajatele kohvi.
Mina olin juba toast lahkunud ega näinud seda oma silmaga.
Palvetasin ja läksin toast välja, sest Püha Vaim ütles:
"Mine kohe pärast palvet ja ütle abikaasale,
et Jumal, kes äratas su naise üles, tahab anda sulle igavese elu."
Tahtsin sinna jääda, et näha, mis juhtub,
kuid mul kästi teenida naise abikaasat.
Ütlesin talle, mida Jumal käskis, kuid igavene elu ei huvitanud teda.
Ta tahtis rääkida oma autost.
Muudkui jahvatas oma autost.
Ta oli mehaanik ja väga õnnetu, et ei saanud naist haiglasse viia.
Ta oli šokis ja jutt oli veidi segane.
Püha Vaim täitis mind ja ütlesin: "Istu autosse!"
Ta istus oma autosse, kurtes, et sel pole mõtet.
Ma ütlesin: "Keera võtit!"
Tema vastas: "Olen mehhaanik. Auto käivitusmootorid on katki."
Panin autole käed peale ja palvetasin, et see käivituks.
Ütlen ausalt, et selle auto käivitumine
oli talle suurem ime, kui naise surnust tõusmine.
Ta ei uskunud, et naine on elus,
kuid auto käivitus ta silme all ning ta oli väga elevil.
Seejärel ma lahkusin, kuid mees, kes oli toas, nägi,
kuidas naine tõusis voodist, pesi nägu ja tegi kiirabitöötajatele kohvi.
Mina viisin kaks sõpra autoga koju ning hüüdsin kogu öö Jumala poole:
"Ma ei ole nii suurt au väärt!"
Usus olin kindel,
et naine tõusis surnust üles, kuigi ma seda ei näinud.
Umbes kell 5 hommikul ütles Püha Vaim: "Sul on õigus!"
"Mul on sulle häid uudiseid, mitte ükski inimene pole au väärt.
Nad lihtsalt ei tea seda.
Ainult Jeesus on au väärt."
Jeesus ütles Johannese 14:12: "Tõesti, tõesti, ma ütlen teile.."
Mida mina teen, teete ka teie ja veel suuremaid tegusid.
Miks? Sest ma lähen Isa juurde.
Taevane Isa on seesama täna, kui Jeesuse ajal.
Isa tahab endiselt tervendada ja teha imesid,
kuid Jeesust pole siin.
Keda Isa siis kasutab?
Igaühte meist, kes kuuleb Jumala häält
ja on valmis kuuletuma ning palvetab Jeesuse nimel.
Seda ma tol päeval tegin ja naine ärkas surnust üles.
Mõnda aega hiljem, oma pulmaõhtul 25.09.1982 olin Amsterdamis.
Olime hotelli registratuuris, kuid meie broneeringut ei leitud.
Ootasime fuajees, kus peale meie seisis veel 16 inimest.
Üks hotellitöötaja jooksis meie juurde, surnud laps kätel.
Ta leidis beebi ühest toast, kus vanem vend teda valvas.
Poiss oli suures šokis beebi surmast.
Töötaja pani beebi vastuvõtulauale, mu naise Gunilla kõrvale.
Gunilla hakkas nutma.
Tuba ei ole, mu naine nutab meie pulmaööl,
milline jube olukord, et vaene beebi on surnud!
Palvetasin Jumala poole, mõeldes Peetrusele,
kes sai julgust usus ja nägi, kuidas surnu üles tõusis.
Tegin nagu Peetrus, pöördusin Jumala poole sõnadega:
"Issand, kuidas ma palvetan?"
Ta avas mu vaimusilmad.
Soovin, et saaksin alati nii elada.
Sel hetkel nägin kui Jeesus.
Nägin vaimumaailma ja Jumala tahet.
Tema tahe on alati tervendada ja teha imesid.
Me lihtsalt ei usalda Teda alati.
Kui Ta leiab kellegi, kes usaldab Teda lapselikult,
saab Ta meile ilmutada, mida Jeesus oleks siin teinud
ning saame seda teha Jeesuse nimel.
Me ei ärata surnuid üles,
kuid võime paluda Jeesuse nimel ning Jumal äratab nad üles.
Nii palvetasin selle lapse eest ja ta hakkas kohe hingama.
Kõige lahedam oli, et Jumal andis mulle selleks enne usku.
Ma ütlesin inimestele: "Enne, kui ma palvetan,
teadke, et me pole võlurid ega oma üleloomulikke võimeid.
Ma palvetan Jeesuse nimel,
sest Jumal tahab selle beebi üles äratada ja te tunnistate seda.
Jumal on olemas ja armastab teid ning äratab endiselt surnuid üles.
Tal on vägi äratada teidki üles viimsel päeval.
Ta annab igavese elu neile, kes usuvad Temasse."
Need, kes siis elavad, muudetakse hetkega,
kui kohtume Temaga üleval pilvedes.
Igal juhul beebi hakkas hingama ning hotell oli nii õnnelik!
Lapse ema tuli ja võttis ta sülle.
Meile anti ööbimiseks tasuta presidendisviit,
tänutäheks selle lapse eest.
Kolmas ülestõusmise juhtum toimus siinsamas Soomes.
Lahkusin TV7 stuudiost 19.12.2017 ja sõitsin Turku poole,
samuti nagu pärast tänast saadet lähen rongiga Turku.
Jutlustan täna õhtul Martini kirikus.
Tol ajal 2017. a. jutlustasin
Jumala tahte uurimisest ja uue lepingu lubadustest.
Esmalt tahab Jumal meid õpetada, anda meile Toora,
mitte vaid seadus me mõtetes ja südames vaid juhatuseks.
Toora tähendabki juhatust.
Mooses sai juhatust 40 päeva.
Kutsume seda Moosese seaduseks ehk Tooraks - juhatuseks.
Jumal tahab meid endiselt juhatada.
Niisiis istusin rongis, kui Lauri nimeline mees suri.
Ta tütar ehmatas ja hakkas karjuma: "Kutsuge arst, peatage rong!"
Arst jookseb kohale ja tütar läheb konduktorit otsima.
Mina läksin Lauri juurde, panin käed talle pea peale
ja palvetasin Jeesuse nimel, et ta ellu ärkaks.
Ta naine istus ta kõrval.
Lauri hakkas kohe silmi pilgutama.
Arvasime juba 20-25 minutit, et ta magab, kuid oli surnud.
Nüüd ärkas ta surnust üles, tänu Jeesusele.
Põhjamaade kombe kohaselt istusin vaikselt maha.
Püha Vaim õhutas: "Mine räägi neile, mis juhtus!"
Tõusin ja läksin nende juurde, saime omavahel nimepidi tuttavaks.
Küsisin Laurilt: "Kas tead, et Jumal äratas sind surnust üles?"
Ütlesin inimestele rongis: "Jumal on sama eile täna ja igavesti.
Sama, mis Jeesuse ajal, tegi Ta nüüd teie ees!
Ta tahab, et Teda tunneksite,
et teil oleks Temaga suhe ja soovib anda teile igavese elu.
See, mida Ta tegi Lauri heaks,
tõestab, et Ta suudab kõike, kui Ta äratab inimese surnust üles.
Üks naine osutas minu poole ja hüüdis: "Ma tean sind!"
"Kas tõesti?" imestasin mina.
"Oled Rory Kaye TV7-st!"
Vastasin: "Süüdi, see ma olen."
Milline hämmastav lugu!
Hiljem hakkasin kahtlema, kas ta ikka oli surnud,
ehk oli tal diabeet või ta lihtsalt magas sügavalt.
Küsisin neilt üle, kas seda on varem juhtunud,
kas Lauril on unehäireid või mõni muu haigus.
Vastus oli eitav kõigile küsimustele.
Ta suri ja Jumal äratas ta jälle üles.
Asja tuum on järgmine.
Jeesus ütleb Johannese 14:12:
"Te teete samu tegusid, nagu mina teen."
Ta ei ütle seda ainult apostlitele, evangelistidele ja pastoritele.
Ta ütleb oma jüngritele: "Minge õpetage teisi.
Kuulutage neile evangeeliumi.
Õpetage neile kõike, mida teile rääkisin."
Jeesus andis meile taevast juhatust.
Kui tema ütleb jüngritele,
et meile, kes nende kaudu usule tuleme,
peaks õpetama kõike, mida neilegi,
hõlmab see sõnu, mida Ta rääkis jüngritele õhtul enne ristilöömist.
Soome keeles "totisesti, totisesti".
"Tõesti tõesti, kõike, mida mina teinud olen, teete ka teie."
Olen kuulnud imelisi asju neilt, kes on näinud ülestõusmisi.
Hiinas räägiti, et selle tõttu tuli tuhandeid inimesi usule.
Teame, et ka Jeesuse ajal, kui Laatsarus üles tõusis (Jh 11),
aitas see paljudel uskuda Jeesusesse.
Mingis mõttes võiks saate siinkohal lõpetada.
Olen esitanud kõik kavatsetud tunnistused ja kirjakohad,
kuid usun, et Jumal juhib mind prohveteerima Soomele.
Selline on Jumala sõnum:
"Olen kutsunud teid oma jüngriteks!
Tahan, et te veedaksite aega üksinduses koos minuga,
et saaksin teid isiklikult juhendada.
Õpetan teid terve päeva jooksul, kui palute minult tarkust.
Ilmutan teile, mida teha ja öelda olukordades,
kus inimesed vajavad sõnumit Jumalalt.
Kui neist on vaja kurje vaime välja ajada.
Jah, Soomeski on kurje vaime, mida on vaja inimestest välja ajada.
Kui on vaja surnust üles äratada, võin ja soovin teid selles kasutada.
Ärge kartke midagi
vaid elage kogu elu ühenduses minuga.
Seda ütleb Jumal Soomele:
"Tahan tuua Soome võimsa ärkamise,
kus toimuvad kõiksugu tervenemised ja imed.
See saab võimalikuks siis,
kui kes iganes teist hakkab võtma aega minuga.
Kui usud mu sõnu, võtad vastu mu õpetuse
ja teed selle järgi, näed sinagi surnuid üles tõusmas.
Prohveteerid inimestele ja julgustad neid.
Ära usu valet, et see on ainult erilistele.
Jumal ütleb:
"Kõik on vääritud peale Jeesuse.
Ometi tahan teha sinu kaudu seda armu tööd. Aamen."
Olen tänulik, et Jumal teeb oma armu tööd minu kaudu.
Ma pole väärt rääkima Jumalast või evangeeliumist.
Ta andestas mu patud, otsustas need unustada
ja nagu Rm 12:2 ütleb, on Ta uuendanud mu meelt juba 42 aastat.
Ta lubab seda teha meist igaühe heaks.
Kui oled hädas mingi patuga, siis Jumal ütleb sulle:
"Surin ristil, et anda sulle väe ja vaimuvilja enesevalitsus.
Kui võitled kiusatusega, annan armu saada võitu patust."
Jumala sõnum sulle, kes võtad depressiooni ja ärevuse ravimeid:
Teatud ärevus, hirm ja kurbus tuleneb eluraskustest.
Kui see aga püsib aastaid, on vaenlane su elus võimust saanud.
Ta tahab sind orjastada selle hirmu, ärevuse ja ravimitega.
"Ma tahan teha sind vabaks," ütleb Jumal.
"Tahan anda sulle uue elu.
Tahan aidata sind olla terve ja vaba,
et võiksid teada minu tahtmist ning elada selle kohaselt."
Kui te pahaks ei pane, toon välja veel mõned kirjakohad.
Vaatame taaskord Apostlite teod 13. peatükki.
Apostlite teod 13:32-39 ütleb:
"Ja meie kuulutame teile rõõmusõnumit
isadele antud tõotusest (st Aabraham, Iisak ja Jaakob),
et Jumal Jeesust üles äratades on täielikult täitnud tõotuse
nende lastele, meile - nagu ka teises laulus on kirjutatud:
"Sina oled mu Poeg, täna ma olen su sünnitanud."
Et ta on tema surnuist üles tõusta lasknud,
nõnda et ta eales ei pöördu tagasi kõdunemisse, seda on ta öelnud nii:
"Ma täidan teile need Taavetile antud pühad ja kindlad tõotused."
Seepärast ütleb ta ka teisal:
"Sina ei lase oma Pühal näha kõdunemist."
Sest Taavet, kui ta oma sugupõlve ajal
Jumala tahtmist oli teeninud, uinus magama
ja maeti oma esivanemate juurde ning nägi kõdunemist,
see aga, kelle Jumal on üles äratanud, ei näinud kõdunemist.
Olgu siis teile teada, mehed-vennad,
et tema kaudu kuulutatakse teile pattude andeksandmist.."
Jeesuses kuulutatakse pattude andeksandmist
ehk Jumal teeb puhtaks igaühe, kes loodab Jeesusele.
"ja see õigeksmõist, mida te ei suutnud leida Moosese Seaduses (toora).."
Toorat järgides ei olnud võimalik saada Jumala ees õigeks.
Kui sa oled teinud pattu, siis sa vajad päästjat!
Jeesus tuligi selleks, et me saaksime uue lepingu,
mis saab võimalikuks Tema ristisurma ja ülestõusmise kaudu.
Kui Jeesus ristil suri, täitus ka vana leping.
Matteuse 5:18 ütleb: "Ma tulin täitma Moosese seadust."
Uus leping tuli Tema vere valamise läbi.
See uus leping sisaldab 4 tõotust.
Esiteks, Jumal ütleb (Jr 31, Hb 8, Hb 10):
"Ma panen oma seadused te meeltesse ja südametesse."
Teiseks, Mina olen teie Jumal ja te olete minu esindajad.
Seetõttu saamegi äratada surnuid Jeesuse nimel.
Meie palvetame ja Jumal teeb selle teoks.
Kolmandaks, te kõik tunnete mind, nii väikesed kui suured.
Neljandaks.
See on mu lemmiktõotus.
Ma andestan kõik te patud ja unustan need.
Loeme veel ühe kirjakoha.
Vaadake 2. Peetruse kirja 3:1-5.
See on viimane sõnum, mille Peetrus meile kirjutas.
Kirja kirjutamise ajal oli Peetrus lahkunud Jeruusalemmast.
Ta reisis ja jõudis lõpuks Rooma.
Ta kirjutab kõigile inimestele, kellega seotud oli järgmist:
2. Peetruse kirja 3:1-5:
"Mu armsad, see on juba teine kiri, mille ma teile kirjutan.
Mõlemas ma virgutan teie selget mõistust,
et te mäletaksite sõnu, mida pühad prohvetid on rääkinud,
ning Issanda ja Päästja käsku teie apostlitelt.
Teadke esmalt, et viimseil päevil tuleb pilkajaid, kes käivad
iseenese himude järgi ja ütlevad: "Kus on tema tulemise tõotus?
sest isad on läinud magama ja kõik jätkub nagu loomise alguses."
Ent nad unustavad veeuputuse, mis pühkis üle maa Jumala kohtuna."
2. Peetruse 3:7: "Praegusi taevaid ja maad säilitatakse sama sõna jõul
ja hoitakse tule jaoks kohtu ja hukatuse päeval,
kus jumalakartmatud inimesed hävitatakse."
Jumal ütleb, et tuleb kohtupäev ja Ta päästab oma koguduse sellest.
Kogudus kohtub Issandaga pilvedes ning saab kirgastatud ihud.
Mahajääjaid tabab karistus leekides.
Peetrus kordab seda 3 korda:
2. Peetruse 3:7-8: "Praegusi taevaid ja maad säilitatakse sama sõna jõul
ja hoitakse tule jaoks kohtu ja hukatuse päeval,
kus jumalakartmatud hävitatakse.
Mu armsad, ärgu jäägu teie eest varjule,
et Issandale on üks päev nagu tuhat aastat ja vastupidi."
Mul on 6 last ja viimased 30 aastat on läinud kiirelt lapsi kasvatades.
Jumala jaoks mööduvad 1000 aastat sama kiiresti.
Ta näeb tervet igavikku, sadu tuhandeid aastaid tulevikku.
Ta tahab, et sina ja mina tõuseksime surnust üles.
Kas tõuseme õhku nagu inglid ja kohtume Temaga pilvedes,
kus meie surelik keha muudetakse igavikuliseks
või siis nagu võib lugeda 1. Tessaloonika kirjast:
"Kui oleme Kristuses surnud, äratatakse meid üles."
Miks ma sellest räägin?
Ma ei taha rääkida vaid üksikutest ülestõusmise imedest,
sest iga Jeesuse järgija lõppsiht ja lootus on,
et meidki äratatakse Jeesuse kombel surnust üles.
Me saame igavese elu!
Loen mõned salmid veel.
Kirjakoht on 2. Peetruse 3:9.
Siin selgitatakse, miks Ta ei ole veel tagasi tulnud.
"Issand ei viivita tõotust täitmast, vaid tema on teie vastu pikameelne.
Ta ei taha, et keegi hukkuks."
Mitte keegi!
"Vaid et kõik jõuaksid vabatahtlikult meeleparandusele.
Ometigi kõik ei tee seda.
2. Peetruse 3:10-12: "Issanda päev tuleb nagu varas.
Siis hukkuvad taevad raginal, algained lagunevad lõõmates
ning maad ja tema tegusid ei leita enam.
Kui see kõik nõnda laguneb, missugused siis peate olema teie?
Elage jumalakartlikku elu Pühas Vaimus,
oodates ja kiirendades Jumala päeva tulemist."
Järgmises salmis räägib ta sellest, kuidas algained lõõmates sulavad.
Meie aga ootame tema tõotuse järgi uut taevast ja maad.
Mitte ainult seda, et Jumal äratab meid üles,
vaid ta lunastab kogu oma loodu
ja tõstab selle kohtu alt uue taeva ja maa ausse.
Avame koos 1. Tessaloonika 4,
kui sul on Piibel ligi, seal, kus seda saadet vaatad.
Mulle väga meeldivad need salmid.
Sageli loetakse neid salme leinajatele lohutuseks,
kuid need on ka teistes olukordades tõde.
1. Tessalooniklaste kiri 4:15-18.
Paulus kirjutab siin usklikele Kreekas.
Ta ütleb salmis 15: "Seda me ütleme Issanda sõnana,
et meie, kes me üle jääme elama Issanda tulekuni,
ei jõua ette magamaläinutest, sest Issand ise tuleb sõjahüüu,
peaingli hääle ja Jumala pasuna saate alla taevast
ning esmalt tõusevad üles surnud, kes on läinud magama Kristuses,
pärast kistakse meid, kes me oleme üle jäänud elama,
ühtviisi koos nendega pilvedes üles õhku Issandale vastu,
ja nõnda saame alati olla koos Issandaga.
Julgustage üksteist nende sõnadega."
Maal on inimesi lõpuni välja.
Jeesus innustas meid lõpuni vastu pidama.
Milleks?
Tal on meile anda igavene elu.
Tahan lõpetada selle mõttega, et meie pääste on igavene.
See on väärt kõiki ohvreid, mida iganes sinult nõutakse,
et oleksid kindel, et sinu suhted Jumalaga on korras.
Sindki äratatakse surnust ülest, kui surid Kristuses.
Kui oled veel elus,
tõstetakse sind üles ja kohtud Jeesusega õhus.
Tänane viimane kirjakoht on 2. Tessaloonika kiri 2:3-4.
See ütleb: "Ärgu ükski teid mingil kombel petku!
Sest see ei juhtu enne, kui on tulnud ärataganemine
ja seadusevastane on ilmunud Jumala templisse."
Jeesus ütles seda Matteuse 24.
Lõpuks öeldakse kirjakohas 2. Tessaloonika 2:10-11,
et Jumal annab võimu..
vaenlasele - antikristusele teha kõik, et petta inimesi.
Jumal lubab eksitada neid, kes tahavad valesid uskuda.
2. Tessaloonika 2:13: "Meil tuleb aga alati tänada Jumalat teie eest."
See on palve ja nad tänavad Jumalat.
St Paulus, Siilvanus ja Timoteos
nagu võib lugeda 2. Tessaloonika 1 algusest.
Nad tänavad kogudust, et nad järgivad rõõmuga Issandat
ja käivad pühaduses, olles kui esmavili uuest loodust.
Tänan Issand, et ka meid
äratatakse surnust üles, et elaksime igavesti koos sinuga!
Aamen.
AVASTUSRETKED JUMALA SÕNAS
Tere, olen Rory Kaye ning armastan TV7t.
Usaldan Martti Ojarest kogu südamest.
Siinsed inimesed on tõesti siirad.
TV7 kuulutab evangeeliumi ning teeb jüngreid.
Julgustan sind toetama TV7-t kõnega, mis maksab 10 eurot.
Võid paluda ka eestpalvet.
Eestis helista numbrile: 900-1770.
Võite teha ka pangaülekande, andmed leiate www.tv7.ee
Lõpuks julgustan sind Jeesuse nimel - toeta TV7-t,
kui see on sind aidanud või usku kasvatanud.
Kui armastad TV7 tööd, siis toeta seda heldelt.
Suur tänu teile!
Tõlkinud: Reeli Napp